**Ν.Ε. ΓΛΩΣΣΑ Γ ΓΥΜΝΑΣΙΟΥ**

 **ΕΝΟΤΗΤΑ 2**


**Γλώσσα-Γλώσσες και πολιτισμοί του κόσμου**

Οι Δευτερεύουσες προτάσεις χωρίζονται σε δύο ομάδες :

1. **ΟΝΟΜΑΤΙΚΕΣ** : Παίζουν ρόλο ονόματος (υποκείμενο, αντικείμενο, κατηγορούμενο ή επεξήγηση) σε κάποιον όρο μιας διπλανής πρότασης. Ονοματικές προτάσεις είναι :

α) οι ειδικές

β) οι βουλητικές

γ) οι ενδοιαστικές

δ) οι πλάγιες ερωτηματικές

ε) κάποιες αναφορικές

2. **ΕΠΙΡΡΗΜΑΤΙΚΕΣ**: Παίζουν ρόλο επιρρηματικού προσδιορισμού. Χωρίζονται με κόμμα από την πρόταση από την οποία εξαρτώνται. Επιρρηματικές προτάσεις είναι :

α) οι τελικές

β) οι αιτιολογικές

γ) οι χρονικές

δ) οι συμπερασματικές (αποτελεσματικές)

ε) οι υποθετικές

στ) οι εναντιωματικές - παραχωρητικές

ζ) κάποιες αναφορικές

**Δευτερεύουσες ονοματικές προτάσεις**

❏ **Ειδικές**ονομάζονται οι δευτερεύουσες ονοματικές προτάσεις που εισάγονται με τους ειδικούς συνδέσμους ότι, πως, που και συμπληρώνουν το περιεχόμενο μονολεκτικών ή περιφραστικών ρημάτων ή άλλων όρων της πρότασης,

π.χ. Πιστεύω ότι λέει την αλήθεια.

❏ **Βουλητικές**ονομάζονται οι δευτερεύουσες ονοματικές προτάσεις που εισάγονται με το μόριο να και συμπληρώνουν την έννοια ενός ρήματος ή ενός άλλου όρου (μονολεκτικού ή περιφραστικού) μιας πρότασης,

π.χ. Θέλω να πάω στην εκδρομή του σχολείου.

❏ **Ενδοιαστικές**(ή **διστακτικές**) ονομάζονται οι δευτερεύουσες ονοματικές προ- τάσεις που εκφράζουν κάποιον ενδοιασμό (= δισταγμό), ανησυχία ή φόβο για κάποιο δυσάρεστο ενδεχόμενο ή ανεπιθύμητο ή φόβο μήπως δε γίνει το επιθυμητό,

π.χ. Φοβάμαι μήπως αργήσουμε.

|  |
| --- |
| [ειδικές προτάσεις](https://www.blogger.com/null)**εισάγονται**με: τους συνδέσμους ότι, πως, που το μόριο να όταν εκφράζουν αμφιβολία |
| **εξαρτώνται από****ρήματα**όπως: | **συντακτικός ρόλος** |
| λέ(γ)ω, δείχνω, αντιλαμβάνομαι,διαπιστώνω, γνωρίζω, αγνοώ,νομίζω, υποθέτω, θεωρώ κ.λπ. | **αντικείμενο**σεπροσωπικά ρήματακαι περιφράσεις |
| **περιφράσεις**όπως:έχω την άποψη, έχω τη γνώμη,είμαι σίγουρος, είμαι βέβαιος |
| **απρόσωπα ρήματα**μεπαρόμοια σημασία:πιστεύεται, φαίνεται, λέγεται,φέρεται, νομίζεται | **υποκείμενο**σεαπρόσωπα ρήματα καιαπρόσωπες εκφράσεις |
| **απρόσωπες εκφράσεις**μεσυγγενική σημασία:είναι γνωστό, είναι βέβαιο,είναι αποδεκτό, είναι κρίμα |
| ουσιαστικά όπως:γνώση, φήμη, βεβαιότηταπληροφορία, διάδοση |       **επεξήγηση** σε ουσιαστικά και αντωνυμίες |
| αντωνυμίες δεικτικές ή αόριστεςουδετέρου γένους, όπως:αυτό, εκείνο, κάτι, ένα |
| έχουν άρνηση δε(ν)  |

|  |
| --- |
| [βουλητικές προτάσεις](https://www.blogger.com/null)**εισάγονται**με: το μόριο να (είτε μόνο του είτε μαζί με άλλες λέξεις,όπως: χωρίς να, από το να, αντί να) |
| **εξαρτώνται από****ρήματα**που σημαίνουν: | **συντακτικός ρόλος** |
| θέλω, μπορώ, αναγκάζομαι,ζητώ, οφείλω, εμποδίζω,  απαγορεύω, επιτρέπω | **αντικείμενο**σεπροσωπικά ρήματακαι περιφράσεις |
|   **περιφράσεις**όπως:έχω ανάγκη, έχω διάθεση,είμαι έτοιμος, έχω καιρό,έχω σκοπό |
| **απρόσωπα ρήματα**μεπαρόμοια σημασία:πρέπει, μπορεί, χρειάζεται, απαγορεύεται, επιτρέπεται |                     **υποκείμενο**σεαπρόσωπα ρήματα καιαπρόσωπες εκφράσεις |
|   **απρόσωπες εκφράσεις**μεσυγγενική σημασία:είναι δυνατό, είναι ανάγκη, |
| είναι ντροπή, είναι καλύτερα,είναι ώρα, είναι καιρός**ουσιαστικά**όπως:ανάγκη, σκοπός, θέληση, διάθεση | **επεξήγηση**σεουσιαστικά καιαντωνυμίες |
| **αντωνυμίες**δεικτικές ή αόριστεςουδετέρου γένους, όπως:αυτό, εκείνο, κάτι, ένα**έχουν άρνηση**μη(ν) |

✔ Οι βουλητικές προτάσεις εισάγονται κάποιες φορές με το σύνδεσμο και,

π.χ. Μη βγεις έξω με τέτοιο καιρό και κρυώσεις. (= μήπως κρυώσεις)

|  |
| --- |
| [ενδοιαστικές προτάσεις](https://www.blogger.com/null)**εισάγονται**με: τους διστακτικούς συνδέσμους μήπως και μη(ν), μόνους τους ή μαζί με κάποιο μόριο: να μη(ν), μη δε(ν), μήπως δε(ν) |
| **εξαρτώνται από****ρήματα**που σημαίνουν: | **συντακτικός ρόλος** |
| φοβάμαι, ανησυχώ, φυλάγομαι,υποπτεύομαι, προσέχω, τρέμω,τρομάζω | **αντικείμενο**σεπροσωπικά ρήματακαι περιφράσεις |
| **περιφράσεις**όπως:έχω ανησυχία, έχω (το) φόβο,έχω (την) υποψία,παίρνω τα μέτρα μου |
| **απρόσωπα ρήματα**ή **εκφράσεις**με συγγενική σημασία:(με) ανησυχεί, με τρομάζειμε φοβίζει απρόσωπες | **υποκείμενο**σεαπρόσωπα ρήματα καιεκφράσεις |
| **ουσιαστικά**όπως:φόβος, ανησυχία, αγωνία,υποψία, τρόμος, |
| **αντωνυμίες**δεικτικές ή αόριστεςουδετέρου γένους, όπως:αυτό, εκείνο, κάτι, ένα | **επεξήγηση**σεουσιαστικά καιαντωνυμίες |
| **έχουν άρνηση**δε(ν) |

✔ Οι ενδοιαστικές προτάσεις υπάρχουν στο λόγο (κυρίως τον προφορικό) και ως ανεξάρτητες, π.χ. Ας φύγουμε. Μήπως ανησυχήσουν.